
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/29/17.03.2005_ 


AVIZ

asupra proiectului de Lege pentru aprobarea

Ordonanţei Guvernului nr. 10/2005 privind

reglementarea unor măsuri financiare


În conformitate cu prevederile art. 89 şi 108 din Regulamentul Camerei Deputaţilor , republicat , Comisia pentru cultură, arte, mijloace de informare în masă a fost sesizată spre dezbatere şi avizare cu proiectul de lege pentru aprobarea Ordonanţei Guvernului nr. 10/ 2005 privind reglementarea unor măsuri financiare, trimis cu adresa PL.-X 67 din 7 martie 2005, înregistrat cu nr. 30/29/ 08.03.2005.


Senatul în calitate de primă Cameră sesizată, a adoptat proiectul de Lege în şedinţa din 28 februarie 2005.


Camera Deputaţilor este Cameră  decizională.

Potrivit prevederilor art. 60 din Regulamentul Camerei Deputaţilor, Comisia a dezbătut proiectul de Lege mai sus menţionat , în şedinţa din 16 martie 2005.


Membrii Comisiei au examinat proiectul de Lege şi ordonanţa Guvernului supusă aprobării, ţinând cont de avizul Consiliului Legislativ şi au  hotărât cu unanimitatea voturilor celor prezenţi în sală în momentul votării, avizarea favorabilă a proiectului de lege, cu  amendamentele anexate.


Sub raport de obiectul şi conţinutul său proiectul lege face parte din categoria legilor ordinare.





PREŞEDINTE,




         Raluca TURCAN

. 

I. Amendamente admise



În urma dezbaterii, Comisia propune adoptarea proiectului de lege pentru aprobarea Ordonanţei Guvernului nr. 10/2005 privind reglementarea unor măsuri financiare, cu următoarele amendamente:

	Nr. crt.
	Text ordonanţă
	Text Senat 
	Text propus de Comisie

(autorul amendamentului)
	Motivarea 

amendamentelor propuse

	 0
	1
	2
	3
	4

	1
	SECŢIUNEA 6: Reglementări privind finanţarea programelor, proiectelor şi acţiunilor culturale, în condiţii de transparenţă şi competitivitate
	
	
	

	2
	Art. 12. - (1) ….

(2) ….:

a) ….;

b) proiect cultural - ansamblul de acţiuni culturale structurate organic, care se desfăşoară pe o perioadă de timp determinată, de regulă mai mică decât cea a unui program cultural, şi care urmăreşte satisfacerea unor nevoi culturale exprimate la nivel local, zonal sau regional;

c) ….;

d) operator cultural - persoana juridică de drept public sau de drept privat care, potrivit actelor sale constitutive, desfăşoară activităţi culturale;

e) …;

f) …..
	
	La Capitolul I Secţiunea 6, art. 12 alin. (2) lit. b) şi d) se modifică şi vor avea următorul cuprins:

b) proiect cultural - ansamblul de acţiuni culturale structurate organic, care se desfăşoară pe o perioadă de timp determinată, de regulă mai mică decât cea a unui program cultural, şi care urmăreşte satisfacerea unor nevoi culturale exprimate la nivel local, zonal, regional, naţional sau internaţional;

d) operator cultural – persoana fizică sau persoana juridică de drept public sau de drept privat care, potrivit actelor sale constitutive, desfăşoară activităţi culturale;

Amendamente propuse de deputat Raluca TURCAN


	Pentru a asigura o mai corectă cuprindere terminologică a termenului “proiect” şi pentru a permite creatorilor şi altor actanţi culturali, persoane fizice, accesul în condiţii de concurenţă la finanţările pentru proiectele culturale proprii.

	3
	Art. 13. -(1) …..

(2) Sediul Administraţiei este în imobilul situat în municipiul Bucureşti, Calea Dorobanţilor nr. 99A, sectorul 1.
(3) …….

(4) …….
	
	La Capitolul I Secţiunea 6, art. 13 alin. (2) se modifică şi va avea următorul cuprins:

(2) Sediul Administraţiei se stabileşte prin hotărârea Guvernului de organizare şi funcţionare.

Amendament propus de Comisie.
	Pentru a asigura o mai mare flexibilitate a administrării actului normativ

	
	Art. 14. - …:

a) ….;

b) …..;

c) dezvoltarea relaţiilor culturale internaţionale ale României.
	
	La Capitolul I Secţiunea 6, art. 14 lit. c) se modifică şi va avea următorul cuprins:

c) susţinerea relaţiilor culturale internaţionale ale României.
Amendament propus de Comisie
	Pentru o mai corectă delimitare a obiectivelor Administraţiei

	4
	Art. 15. - (1) Organizarea şi funcţionarea Administraţiei se stabilesc prin hotărâre a Guvernului, emisă în termen de 60 de zile de la data intrării în vigoare a prezentei secţiuni.

(2) …..

(3) …...

(4) …...
	
	La Capitolul I Secţiunea 6, art. 15 alin. (1) se modifică şi va avea următorul cuprins:

Art. 15. - (1) Organizarea şi funcţionarea Administraţiei se stabilesc prin hotărâre a Guvernului, emisă în termen de 30 de zile de la data intrării în vigoare a prezentei secţiuni.

Amendament propus de deputat Nini SĂPUNARU
	Pentru a asigura o mai rapidă punere în aplicare a actului normativ.

	5
	Art. 16. - (1) Directorul Administraţiei este ajutat de un consiliu, format din 11 membri desemnaţi de:

a) Ministerul Culturii şi Cultelor - 1 membru;

b) Ministerul Finanţelor Publice - 1 membru;

c) Institutul Cultural Român - 1 membru;

d) Consiliul Minorităţilor Naţionale - 1 membru;

e) asociaţiile de creatori - 6 membri, câte unul pentru fiecare asociaţie cu cel mai mare număr de membri din domeniu.

(2) Membrii consiliului vor fi numiţi pe o perioadă de 2 ani, prin decizie a directorului Administraţiei.

(3) Directorul Administraţiei este membru al consiliului, cu drept de vot.
	La articolul 16, alineatul (1), partea introductivă va avea următorul cuprins:

“Art. 16. – (1) Directorul Administraţiei este ajutat de un consiliu, format din 10 membri desemnaţi de: “
	La Capitolul I Secţiunea 6, art. 16 se modifică şi va avea următorul cuprins:

(1)Directorul Administraţiei este ajutat de un consiliu, format din 11 membri cu drept de vot, constituit astfel:
a)1 membru - Ministerul Culturii şi Cultelor;
b) 1 membru - Ministerul Finanţelor Publice;
c) 1 membru - Institutul Cultural Român;
d) 1 membru - Consiliul Minorităţilor Naţionale;
e) 7 membri numiţi de ministrul culturii şi cultelor pe baza propunerilor formulate de operatorii culturali, astfel încât să se asigure o reprezentare proporţională a tuturor domeniilor culturii.

(2) Consiliul Administraţiei are următoarele atribuţii principale:

a) stabileşte strategia şi priorităţile de finanţare ale Fondului Cultural Naţional; 

b) desemnează membrii comisiilor de evaluare şi selecţie a ofertelor.

(3) În exercitarea atribuţiilor sale, consiliul Administraţiei se consultă periodic cu operatorii culturali.

(4)Membrii consiliului vor fi numiţi pe o perioadă de 2 ani, prin ordin al ministrului culturii şi cultelor.
(5)Directorul Administraţiei participă la lucrările consiliului,  fără  drept de vot.

Amendament propus de Comisie.


	Pentru asigurarea unei mai bune reprezentativităţi a domeniilor culturale, a transparenţei decizionale de la nivelul Administraţiei şi pentru respectarea normelor de tehnică legislativă

	6
	Art. 17. - (1) ….:

a) o cotă de 5% din încasările realizate de agenţii economici din vânzarea reproducerilor, copiilor sau mulajelor realizate, în condiţiile legii, după bunuri culturale mobile proprietate publică ori după monumente sau componente ale monumentelor istorice proprietate publică;

b) …..;

c) …..;

d) o cotă de 20% din încasările realizate de agenţii economici din vânzarea publicaţiilor interzise spre vânzare minorilor, precum şi din încasările obţinute din vânzarea sau închirierea fonogramelor sau videogramelor a căror vizionare nu este recomandată minorilor, potrivit legii;

e) …..;

f) ……;

g) ……;

h) …..;

i) ……;

j) ……;

k) o cotă de 5% din încasările realizate de agenţii economici din sistemul de telefonie care oferă servicii cu valoare adăugată;

l) …..;

m) ….;

n) …..;

o) …..;

p) …..; 

r) …..;

s) …..;

ş) …...

(2) Cotele prevăzute la alin. (1) lit. a)-m) se aplică asupra încasărilor totale realizate, din care s-a dedus T.V.A. aferentă, şi se adaugă la sumele care fac obiectul bazei de calcul.

(3) …….
	
	La Capitolul I Secţiunea 6, art. 17 alin. (1) lit. a), d) şi k), precum şi alin. (2) se modifică şi vor avea următorul cuprins:

a) o cotă de 5% din încasările realizate de agenţii economici din vânzarea reproducerilor, copiilor sau mulajelor realizate, în condiţiile legii, după bunuri culturale mobile aflate în proprietate publică ori după monumente sau componente ale monumentelor istorice aflate în proprietate publică;

d) o cotă de 20% din încasările realizate de agenţii economici din comercializarea publicaţiilor interzise spre vânzare minorilor, precum şi din încasările obţinute din vânzarea sau închirierea fonogramelor care nu sunt recomandate minorilor, potrivit legii, respectiv o cotă de 6% din încasările obţinute din vânzarea sau închirierea videogramelor a căror vizionare nu este recomandată minorilor, potrivit legii;

k) o cotă de 5% din încasările realizate prin furnizarea serviciilor vocale cu conţinut erotic de către agenţii economici din sistemul de telefonie care oferă servicii cu valoare adăugată;

(2) Cotele prevăzute la alin. (1) lit. a)-k) se aplică asupra încasărilor totale realizate din activităţile respective, din care s-a dedus T.V.A. aferentă, şi se adaugă la sumele care fac obiectul bazei de calcul.

Amendamente propuse de deputaţii Emilian FRÂNCU, Arpad Francisc MARTON, Radu PODGOREAN, Nini SĂPUNARU şi de Comisie


	Pentru asigurarea concordanţei actului normativ cu prevederile altor acte normative şi pentru asigurarea unei mai bune aplicări a acetuia

	7
	Art. 18. - (1)…...

(2) Sumele reprezentând cota prevăzută la art. 17 alin. (1) lit. l) se calculează şi se varsă de către Uniunea Producătorilor de Fonograme din România, iar cele reprezentând cota prevăzută la art. 17 alin. (1) lit. m) se calculează şi se varsă de către Oficiul Român pentru Drepturile de Autor, până la data de 15 a lunii următoare celei în care acestea s-au încasat de la beneficiar.

(3) ……...
	
	La Capitolul I Secţiunea 6, art. 18 alin. (2) se modifică şi va avea următorul cuprins:

2)Sumele reprezentând cota prevăzută la art. 17 alin.(1) lit. k) se reţin şi se varsă de către operatorii reţelelor de comunicaţii electronice prin intermediul cărora au fost furnizate serviciile respective, sumele reprezentând cota prevăzută la art. 17 alin. (1) lit. l) se calculează şi se varsă de către Uniunea Producătorilor de Fonograme din România, iar sumele reprezentând cota prevăzută la art. 17 alin. (1) lit. m) se calculează şi se varsă de către Oficiul Român pentru Drepturile de Autor, până la data de 15 a lunii următoare celei în care acestea s-au încasat de la beneficiar.

Amendament propus de deputat Emilian FRÂNCU


	Pentru respectarea normelor de tehnică legislativă şi pentru o asigurarea unei mai bune aplicări a actului normativ.

	8
	Art. 22. - (1) Finanţările nerambursabile se acordă numai în condiţiile existenţei unor surse de finanţare proprii sau atrase ale beneficiarului, altele decât cele primite potrivit prezentei secţiuni.

(2) ….

(3) …..
	
	La Capitolul I Secţiunea 6, art. 22 alin. (1) se modifică şi va avea următorul cuprins:

(1) Finanţările nerambursabile se acordă numai în condiţiile existenţei unor surse de finanţare proprii sau atrase ale operatorilor culturali, altele decât cele primite potrivit prezentei secţiuni.

Amendament propus de deputat Emilian FRÂNCU
	Pentru asigurarea coerenţei terminologice a actului normativ

	9
	Art. 23. - (1) Ministerul Culturii şi Cultelor încredinţează Administraţiei, pe bază de contract, utilizarea sumelor prevăzute în bugetul ministerului pentru finanţarea de programe, proiecte şi acţiuni culturale, altele decât cele prevăzute la alin. (2), precum şi a sumelor destinate finanţării editării de carte prin comandă de stat.

(2) …….
	
	La Capitolul I Secţiunea 6, art. 23 alin. (1) se modifică şi va avea următorul cuprins:

Art. 23. - (1) Ministerul Culturii şi Cultelor încredinţează Administraţiei, pe bază de contract, utilizarea sumelor prevăzute în bugetul ministerului pentru finanţarea de programe, proiecte şi acţiuni culturale, altele decât cele prevăzute la alin. (2), precum şi a sumelor destinate finanţării editării de carte, reviste şi alte publicaţii, prin comandă de stat.

Amendament propus de deputat Petre STRĂCHINARU
	Pentru asigurarea concordanţei cu Legea nr. 186/2003 privind promovarea culturii scrise

	10
	Art. 25. - (1) Finanţările nerambursabile destinate satisfacerii unor nevoi culturale de urgenţă se acordă prin atribuire directă de către finanţatori.

(2) ……
	
	La Capitolul I Secţiunea 6, art. 25 alin. (1) se modifică şi va avea următorul cuprins:

(1)Finanţările nerambursabile destinate satisfacerii unor nevoi culturale de urgenţă se acordă prin atribuire directă de către directorul Administraţiei, conform criteriilor stabilite prin normele metodologice.

Amendament propus de deputat Emilian FRÂNCU


	Pentru asigurarea celerităţii în finanţarea nevoilor culturale de urgenţă

	11
	Art. 26. - (1) …...

(2) Finanţarea nerambursabilă a proiectelor culturale se aprobă pentru întreaga perioadă de derulare a acestora/un singur exerciţiu financiar şi poate sprijini una sau mai multe componente ale acestora.

(3) …….
	
	La Capitolul I Secţiunea 6, art. 26 alin. (2) se modifică şi va avea următorul cuprins:

(2) Finanţarea nerambursabilă a proiectelor culturale se aprobă pentru întreaga perioadă de derulare a acestora şi poate sprijini una sau mai multe componente ale acestora.

Amendament propus de deputat Emilian FRÂNCU
	Pentru asigurarea coerenţei mecanismului de finanţare a proiectelor culturale

	12
	Art. 27. - …..:

a) …..;

b) …..;

c) …..;

d) existenţa unor surse de finanţare proprii sau atrase ale beneficiarului;

e) …..;

f) …...
	
	La Capitolul I Secţiunea 6, art. 27 litera d) se modifică şi va avea următorul cuprins:

d) existenţa unor surse de finanţare proprii sau atrase ale operatorilor culturali;
Amendament propus de deputat Petre STRĂCHINARU


	Pentru asigurarea coerenţei terminologice a actului normativ

	13
	Art. 28. - (1) Finanţările nerambursabile se acordă pe bază de contracte civile încheiate cu beneficiarii de finanţări, în condiţiile legii.

(2) …...
	
	La Capitolul I Secţiunea 6, art. 28 alin. (1) se modifică şi va avea următorul cuprins:

(1) Finanţările nerambursabile se acordă pe bază de contracte civile încheiate cu operatorii culturali, beneficiari ai finanţărilor, în condiţiile legii.
Amendament propus de deputat Emilian FRÂNCU


	Pentru asigurarea coerenţei terminologice a actului normativ

	14
	Art. 29. - (1) Finanţările nerambursabile se acordă în tranşe, conform contractelor civile încheiate, prima dintre acestea fiind de cel mult 30% din totalul finanţării aprobate.

(2) În cazul în care din finanţările nerambursabile acordate urmează a se satisface drepturile băneşti ale titularilor de drepturi de autor sau drepturi conexe, aceasta se face prin încheierea de contracte negociate în condiţiile Legii nr. 8/1996 privind dreptul de autor şi drepturile conexe, cu modificările şi completările ulterioare, titularii de drepturi putând beneficia de avansuri băneşti de cel mult 30% din valoarea negociată a contractelor încheiate.

(3) …….
	3. La Capitolul I Secţiunea a 6-a, alineatul (1) al articolului 29 va avea următorul cuprins:

“Art. 29. – (1) Finanţările nerambursabile se pot acorda în tranşe, în conformitate cu contractelor civile încheiate, prima tranşă putând reprezenta un avans de până la 30% din totalul finanţării aprobate. Cu excepţia tranşei care reprezintă avansul, tranşele de finanţare se acordă în baza documentelor justificative la nivelul valorii lucrărilor executate, conform contractului.”
	La Capitolul I Secţiunea a 6-a, art. 29 alin. (1) şi (2) se modifică şi vor avea următorul cuprins:

(1)Finanţările nerambursabile se acordă în tranşe, conform contractelor civile încheiate, prima tranşă reprezentând avansul care nu poate depăşi 30% din totalul finanţării aprobate. Tranşele de finanţare ulterioare avansului se acordă în baza documentelor justificative privind tranşa anterioară, prezentate de beneficiarul finanţării nerambursabile.

(2) În cazul în care din finanţările nerambursabile acordate urmează a se satisface drepturile băneşti ale titularilor de drepturi de autor sau drepturi conexe, aceasta se face prin încheierea de contracte negociate în condiţiile Legii nr. 8/1996 privind dreptul de autor şi drepturile conexe, cu modificările şi completările ulterioare, titularii de drepturi putând beneficia de avansuri băneşti de cel mult 50% din valoarea negociată a contractelor încheiate.

Amendament propus de deputaţii Emilian FRÂNCU şi Petre STRĂCHINARU
	Pentru o mai bună formulare şi pentru asigurarea concordanţei cu principiul liberei negocieri consacrat prin Legea nr. 8/1996 privind dreptul de autor şi drepturile conexe, cu modificările şi completările ulterioare

	15
	Art. 30. - (1) …...

(2) Din finanţările nerambursabile acordate potrivit prezentei secţiuni se pot acoperi cheltuieli de natura cheltuielilor de cazare, transport şi masă ale participanţilor, precum şi alte cheltuieli specifice acestor manifestări, precum: realizarea de studii şi cercetări, organizarea de întâlniri preliminarii, seminarii, conferinţe, ateliere de lucru etc., stagii de formare, achiziţionarea de dotări necesare derulării programului, proiectului sau acţiunii culturale, închirieri de spaţii şi aparatură, acţiuni promoţionale şi de publicitate, tipărituri, remuneraţii, onorarii, salarii, acordarea de premii, burse, granturi individuale şi altele asemenea.

(3) Finanţările nerambursabile acordate nu pot fi folosite pentru cheltuieli salariale ale instituţiilor publice, pentru acoperirea unor debite ale beneficiarilor de finanţare ori pentru efectuarea de plăţi către instituţii publice şi regii autonome, companii naţionale sau societăţi comerciale care au ca asociat ori ca acţionar statul, o autoritate a administraţiei publice ori o instituţie publică.

(4) …….

(5) …...
	
	La Capitolul I Secţiunea a 6-a, art. 30 alin. (2) şi (3) se modifică şi vor avea următorul cuprins:

(2)Din finanţările nerambursabile acordate potrivit prezentei secţiuni se pot acoperi cheltuieli de natura cheltuielilor de cazare, transport şi masă ale participanţilor, cheltuieli funcţionale aferente programului, proiectului sau acţiunii culturale, precum şi alte cheltuieli specifice acestor manifestări, precum: realizarea de studii şi cercetări, organizarea de întâlniri preliminarii, seminarii, conferinţe, ateliere de lucru etc., stagii de formare, achiziţionarea de dotări necesare derulării programului, proiectului sau acţiunii culturale, închirieri de spaţii şi aparatură, acţiuni promoţionale şi de publicitate, tipărituri, remuneraţii, onorarii, salarii, acordarea de premii, burse, granturi individuale şi altele asemenea.
(3) Finanţările nerambursabile acordate nu pot fi folosite pentru cheltuieli salariale ale instituţiilor publice, pentru acoperirea unor debite ale beneficiarilor de finanţare ori pentru efectuarea de plăţi care nu sunt aferente realizării programului, proiectului sau acţiunii culturale, către instituţii publice şi regii autonome, companii naţionale sau societăţi comerciale care au ca asociat ori ca acţionar statul, o autoritate a administraţiei publice ori o instituţie publică.

Amendamente propuse de deputat Emilian FRÂNCU


	Pentru a asigura o mai completă şi corectă cuprindere a sferei cheltuielilor care pot fi efectuare din finanţările nerambursabile

	16
	Art. 33. - Normele metodologice emise în aplicarea prezentei secţiuni se elaborează în termen de 90 de zile de la data intrării în vigoare a prezentei secţiuni şi sunt aprobate prin ordin al ministrului culturii şi cultelor, care se publică în Monitorul Oficial al României, Partea I.
	
	La Capitolul I Secţiunea a 6-a, art. 33 se modifică şi va avea următorul cuprins:
Art. 33. - Normele metodologice emise în aplicarea prezentei secţiuni se elaborează în termen de 30 de zile de la data intrării în vigoare a prezentei secţiuni şi sunt aprobate prin ordin al ministrului culturii şi cultelor, care se publică în Monitorul Oficial al României, Partea I.

Amendament propus de deputaţii Hunor KELEMEN şi Nini SĂPUNARU
	Pentru asigurarea unei mai rapide aplicări a actului normativ

	17
	Art. 36. - Prevederile prezentei secţiuni intră în vigoare la data de 30 iunie 2005.
	
	La Capitolul I Secţiunea a 6-a, art. 36 se modifică şi va avea următorul cuprins:
Art. 36. - Prevederile prezentei secţiuni intră în vigoare la data de 30 mai 2005.

Amendament propus de Comisie


	Pentru asigurarea unei mai rapide aplicări a actului normativ



Comisia a propus aprobarea proiectului cu unanimitatea voturilor celor prezenţi în sală la momentul votului.  



Preşedinte,                                                                                                                                       Secretar,

                  Raluca TURCAN                                                                                                                   Lia Olguţa VASILESCU
                     Consilier,                                                                                                                                             Expert,

                 Pîrvu IONICĂ                                                                                                                                  Cristina DAN

